ai4bharat/Pralekha huggingface dataset:
நிலக்கரி அமைச்சகம்
நிலக்கரிச் சுரங்க ஏலம் மற்றும் உற்பத்தியில் தனியார் துறையுடன் பொதுத்துறை நிறுவனங்கள் போட்டியிட மத்திய அமைச்சர் திரு பிரல்ஹாத் ஜோஷி அழைப்பு விடுத்துள்ளார்
நிலக்கரி சுரங்க ஏலம் மற்றும் முன் கூட்டிய உற்பத்தியில் தனியார் துறையுடன் பொதுத்துறை நிறுவனங்கள் போட்டியிட மத்திய நிலக்கரி, சுரங்கங்கள் மற்றும் நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி வலியுறுத்தியுள்ளார். புதுதில்லியில் இன்று நடைபெற்ற தேசிய நிலக்கரி மாநாடு மற்றும் கண்காட்சி 2022-ல் உரையாற்றிய அமைச்சர், முன்னெப்போதும் இல்லாத வகையில், சர்வதேச ரீதியில் விலை உயர்ந்துபோதும், உள்நாட்டு நிலக்கரி விலையை இந்திய நிலக்கரி நிறுவனம், உயர்த்தவில்லை என்றார். மேலும், அண்மைகாலத்தில் நிலக்கரி உற்பத்தியை கணிசமாக அதிகரித்ததால், அனல்மின் நிலையங்கள் எதிர்கொண்ட நிலக்கரி பற்றாக்குறைக்கு தீர்வு காணப்பட்டது என்றும் அவர் கூறினார்.
2020ல் தொடங்கப்பட்ட வணிக ரீதியான ஏலத்தில் இதுவரை 64 நிலக்கரி சுரங்கங்கள் வெற்றிகரமாக ஏலம் விடப்பட்டுள்ளன என்று திரு ஜோஷி தெரிவித்தார். 2024 வாக்கில், அனல் மின் நிலையத்திற்கான நிலக்கரி இறக்குமதியை நிறுத்த முழுவீச்சில் முயற்சிகள் மேற்கொள்ளப்படுவதாக குறிப்பிட்ட அமைச்சர், வர்த்தக ரீதியிலான ஏலத்தின் கீழ் முன்கூட்டியே நிலக்கரி உற்பத்தி செய்ய ஊக்கத்தொகை வழங்கப்படுகிறது என்றார். இந்திய நிலக்கரி நிறுவனத்தின் சிறந்த செயல்பாட்டை எடுத்துரைத்த அமைச்சர், இந்தாண்டு நிலக்கரி சுரங்கங்களில் 125 மில்லியன் டன் நிலக்கரி உற்பத்தியாக கூடும் என்றார்.
இந்த மாநாட்டின் போது, 15-வது தொகுப்பு நிலக்கரி விற்பனையின் கீழ் வெற்றிகரமாக 10 நிலக்கரிச் சுரங்க ஏலதார்களுடன், நிலக்கரி அமைச்சகம் வெற்றிகரமாக ஒப்பந்தங்களில் கையெழுத்திட்டது. 13-வது மற்றும் 14-வது தொகுப்பின் இரண்டாவது கட்ட ஏல முயற்சியும் நடைபெற்றது.
இந்த 10 நிலக்கரிச் சுரங்கங்கள் மூலமான ஆண்டு வருவாய் ரூ.1077.67 கோடியாக இருக்கும் என்றும், ஓராண்டு உற்பத்தி 10.39 மில்லியன் டன்னாக இருக்கும் என்றும் மதிப்பிடப்பட்டுள்ளது. இந்த சுரங்கங்கள் முழுமையாக செயல்படும்போது, நேரடியாகவும், மறைமுகமாகவும் 14,047 பேருக்கு வேலைவாய்ப்பு கிடைக்கும் என்றும் எதிர்பார்க்கப்படுகிறது. இந்த சுரங்கங்களை செயல்படுத்த மொத்தம் ரூ.1558.50 கோடி முதலீடு செய்யப்பட்டுள்ளது.
“இந்திய நிலக்கரித் துறை –தற்சார்பு இந்தியாவை நோக்கிய நீடிக்கவல்ல சுரங்கப்பணி” என்ற மையப்பொருளுடன் முதன் முறையாக இந்த தேசிய நிலக்கரி மாநாடு மற்றும் கண்காட்சி 2022-க்கு நிலக்கரி அமைச்சகத்தின் ஆதரவுடன், இந்திய தேசிய உலக சுரங்கங்கள் பேரமைப்பு ஏற்பாடு செய்துள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1868505
நுகர்வோர் நலன், உணவு மற்றும் பொது விநியோகம் அமைச்சகம்
குறைந்தபட்ச ஆதரவு விலையில் 2020-21 கரீப் பருவத்திற்கான சந்தைப்படுத்துதலில் நெல் கொள்முதலுக்கு சிறப்பான வரவேற்பு
2020- 21 கரீப் பருவத்திற்கான சந்தைப்படுத்துதல் தொடங்கியுள்ளதையடுத்து, கடந்த ஆண்டைப் போலவே,
இந்த வருடமும் அதே குறைந்தபட்ச ஆதரவு விலையில் விவசாயிகளிடமிருந்து அரசு பயிர்களைக் கொள்முதல் செய்கிறது.
இதற்கான நெல்லின் கொள்முதல் பல்வேறு மாநிலங்களில் பெருமளவு அதிகரித்துள்ளது. அக்டோபர் 12ஆம் தேதி வரை இந்திய உணவு நிறுவனம், பிற அரசு முகமைகளுடன் இணைந்து, 9164.30 கோடி ரூபாய் குறைந்தபட்ச ஆதரவு விலையில் 48.53 லட்சம் மெட்ரிக் டன் நெல்லை, 4.16 லட்ச விவசாயிகளிடமிருந்து கொள்முதல் செய்துள்ளது.
மேலும், மாநிலங்களின் கோரிக்கையை ஏற்று 41.67 லட்சம் மெட்ரிக் டன் பருப்பு மற்றும் எண்ணெய் விதைகளை தமிழ்நாடு, கர்நாடகா, மகாராஷ்டிரா, தெலுங்கானா, குஜராத், ஹரியானா, உத்திரப்பிரதேசம், ஒடிசா, ராஜஸ்தான் மற்றும் ஆந்திரப் பிரதேசம் ஆகிய மாநிலங்களில் கொள்முதல் செய்ய ஒப்புதல் அளிக்கப்பட்டது. இதைப்போல 1.23 லட்சம் மெட்ரிக் டன் கொப்பரையை ஆந்திர பிரதேசம், கர்நாடகா, தமிழ்நாடு மற்றும் கேரளா மாநிலங்கள் கொள்முதல் செய்யவும் ஒப்புதல் வழங்கப்பட்டது.
அக்டோபர் 12ஆம் தேதி வரை அரசு தன் முதன்மை முகமைகளின் மூலம் 4.53 கோடி ரூபாய் குறைந்தபட்ச ஆதரவு விலையில் 630.06 மெட்ரிக் டன் அவரை விதையும் உளுந்தும் தமிழ்நாடு, மகாராஷ்டிரா மற்றும் ஹரியானாவைச் சேர்ந்த 554 விவசாயிகளிடமிருந்து கொள்முதல் செய்துள்ளது. இதேபோல 52.40 கோடி ரூபாய் குறைந்தபட்ச ஆதரவு விலையில் 5089 மெட்ரிக் டன் கொப்பரையைக் கர்நாடகா மற்றும் தமிழகத்தில் உள்ள 3961 விவசாயிகளிடமிருந்து கொள்முதல் செய்துள்ளது.
கடந்த அக்டோபர் 1ஆம் தேதி தொடங்கிய பருத்தி விதைகளுக்கான கொள்முதல், அக்டோபர் 12ஆம் தேதி வரை 12252 லட்சம் ரூபாய் குறைந்தபட்ச ஆதரவு விலையில் 43476 பேல்களை, இந்திய பருத்தி நிறுவனம் 8943 விவசாயிகளிடமிருந்து கொள்முதல் செய்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1664069
சுற்றுலா அமைச்சகம்
சுற்றுலா துறையில் இந்தியா - ருமேனியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுற்றுலா துறையில் இந்தியா - ருமேனியா இடையே ஏற்கனவே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. செப்டம்பர் 2018-ல் ருமேனியா நாட்டின் துணை அதிபர் இந்தியாவிற்கு வருகை தந்தபோது இந்த ஒப்பந்தம் கையெழுத்திடப்பட்டது.
இந்தப் புரிந்துணர்வு ஒப்பந்தத்தின் முக்கிய நோக்கங்கள்:
- சுற்றுலாத் துறையில் இருதரப்பு ஒத்துழைப்பை அதிகரித்தல்
- சுற்றுலா தொடர்பான தகவல்கள் மற்றும் தரவுகளின் பரிமாற்றம்.
- ஹோட்டல்கள் மற்றும் சுற்றுலா ஏற்பாட்டாளர்கள் உள்ளிட்ட சுற்றுலாத் துறை தொடர்பானவர்களுக்கு இடையே ஒத்துழைப்பை ஊக்கப்படுத்துதல்
- சுற்றுலா மற்றும் விருந்தோம்பல் துறையில் முதலீடுகள்
- இருவழி சுற்றுலாவை ஊக்கப்படுத்த சுற்றுலா ஏற்பாட்டாளர்கள்/பத்திரிக்கையாளர்கள்/சிந்தனையாளர்களை இரு நாடுகளுக்கும் பயணம் மேற்கொள்ளச்செய்தல்
- ஊக்கப்படுத்துதல், சந்தைப்படுத்துதல், சுற்றுலாத் தலங்களின் மேம்பாடு மற்றும் மேலாண்மை.
- இரு நாடுகளை சிறந்த சுற்றுலா தலங்களாக மேம்படுத்தத் திரைப்பட சுற்றுலா மூலம் இருதரப்பு ஒத்துழைப்பை ஏற்படுத்துதல்
- பாதுகாப்பான, கெளரவமான மற்றும் நிலையான சுற்றுலாவை ஊக்குவித்தல்
- இரு நாடுகளுக்கும் இடையே உள்ள சுற்றுலா இயக்கத்தை மேம்படுத்துதல்
இந்தியாவின் சுற்றுலாவிற்கு ருமேனியா நாடு முக்கியமான சந்தையாகும். 2017 ஆம் ஆண்டு 11844 சுற்றுலா பயணிகள் ருமேனியாவில் இருந்து இந்தியாவிற்கு வருகை தந்துள்ளனர். இந்த சுற்றுலா பயணிகளின் எண்ணிக்கையை அதிகரிக்க இந்த புரிந்துணவு ஒப்பந்தம் வழிவகுக்கும்.
பாதுகாப்பு அமைச்சகம்
எல்லையோர சாலைகளின் தலைமை இயக்குநராக லெப்டினெண்ட் ஜெனரல் ராஜீவ் சவுத்ரி பொறுப்பேற்றார்
எல்லையோர சாலைகளின் 27-வது தலைமை இயக்குநராக லெப்டினெண்ட் ஜெனரல் ராஜீவ் சவுத்ரி 2020 டிசம்பர் 1 அன்று பொறுப்பேற்றார்.
டேராடூனில் உள்ள இந்திய ராணுவ அகாடெமியில் இருந்து 1983-ஆம் ஆண்டு பொறியாளர் படைப்பிரிவில் இணைத்துக்கொள்ளப்பட்ட லெப்டினெண்ட் ஜெனரல் சவுத்ரி, இந்திய ராணுவத்தின் அனைத்து பெருமைமிகு படிப்புகளையும் பயின்றுள்ளார்.
எல்லையோர சாலைகளின் தலைமை இயக்குநராக பொறுப்பேற்பதற்கு முன், பாதுகாப்பு அமைச்சகத்தின்  ஒருங்கிணைந்த தலைமையகத்தில் சரக்கு போக்குவரத்து கிளையின் நிலப்பணிகள் மற்றும் சூழலியல் துணை தலைமை இயக்குநராக பதவி வகித்தார்.
பல்வேறு பதவிகளை திறம்பட வகித்து, தனது கடமைகளை சிறப்பாக செய்த அனுபவம் பெற்றவரான லெப்டினெண்ட் ஜெனரல் சவுத்ரி, தென்மண்டல படைப்பிரிவின் தலைமை பொறியாளராகவும் இருந்துள்ளார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1677711
தொழிலாளர் மற்றும் வேலைவாய்ப்பு அமைச்சகம்
கோவிட்-19 நிவாரண திட்டத்தின் கீழ் இதுவரை 12,309 பயனாளிகளுக்கு ரூ.34 கோடி வழங்கியது இஎஸ்ஐசி
கொரோனா தடுப்பூசி செலுத்தாதவர்களுக்கு, தடுப்பூசி செலுத்துவதை விரைவுபடுத்த வேண்டும் என இஎஸ்ஐசி / இஎஸ்ஐஎஸ் மருத்துவமனைகளுக்கு தொழிலாளர் அரசு காப்பீட்டு கழகம் அறிவுறுத்தியுள்ளது.
கொரோனா பாதிப்பால் இறந்த, காப்பீடு செய்த தொழிலாளர்களின் குடும்பத்துக்கு உதவ கோவிட்-19 நிவாரண திட்டத்தை மத்திய தொழிலாளர் மற்றும் வேலைவாய்ப்பு அமைச்சகத்தின் கீழ் செயல்படும் இஎஸ்ஐசி நிறுவனம் தொடங்கியது.
இத்திட்டத்தின் கீழ், காப்பீடு செய்த இறந்த தொழிலாளியின் சராசரி சம்பளத்தில், 90 சதவீதம் தகுதியான வாரிசுதாரர்களுக்கு வழங்கப்படுகிறது. தற்போது செயல்பாட்டில் உள்ள, இத்திட்டம் 2022 மார்ச் மாதம் வரை செயல்பாட்டில் இருக்கும். ஆனால் தற்போதுள்ள அனைத்தும் பயனாளிகளுக்கும் பயன்கள் தொடரும். அதற்கு முன், களஅலுவலகங்களின் கருத்துக்கள் உட்பட சில கூடுதல் அம்சங்கள் ஆய்வு செய்யப்படும். பயனாளிகளைச் சார்ந்தவர்கள் 12,309 பேருக்கு நிவாரண தொகை ரூ.34.15 கோடி வழங்கப்பட்டுள்ளது.
இது தவிர கோவிட் தொற்று நிலவரத்தை சமாளிக்க பல நடவடிக்கைகளை இஎஸ்ஐசி எடுத்துள்ளது. ஒவ்வொரு இஎஸ்ஐசி மருத்துவமனையில் உள்ள 20 சதவீத படுக்கைகள் கொரோனா சிகிச்சைக்காக ஒதுக்கப்பட்டுள்ளன.
கோவிட் இரண்டாம் அலையின் போது, 33 இஎஸ்ஐசி மருத்துவமனைகள் 4,500 படுக்கைகள் மற்றும் 400 வென்டிலேட்டர்களுடன் கோவிட் பிரத்யேக மருத்துவமனைகளாக மாற்றப்பட்டன. மாநிலங்களின் தேவைக்கு ஏற்ப 50 மருத்துவமனைகளை, கோவிட் பிரத்யேக மருத்துவமனைகளாக மாற்றவும் இஎஸ்ஐசி தயாராக உள்ளது.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்:
https://www.pib.gov.in/PressReleasePage.aspx?PRID=1798576
பாதுகாப்பு அமைச்சகம்
முக்கியமாக கவனம் செலுத்த வேண்டிய துறைகள் குறித்து விவாதிக்குமாறு கடற்படைத் தளபதிகளை, பாதுகாப்புத் துறை அமைச்சர் திரு.ராஜ்நாத்சிங் கேட்டுக்கொண்டார்
கடற்படைத் தளபதிகள் மாநாட்டின் துவக்க நாளான இன்று  மத்தியப் பாதுகாப்பு துறை அமைச்சர் திரு ராஜ்நாத் சிங், கடற்படைத் தளபதிகளுடன் உரையாடினார். தேசத்தில் கடல் நலன்களைப் பாதுகாப்பதற்காக, இந்தியக் கடற்படை வீரர்கள், வீராங்கனைகள் ஆற்றிவரும் பங்கு குறித்து அவர் பாராட்டு தெரிவித்தார். கப்பல்களையும், விமானங்களையும் நன்கு இயக்கித் தாமாகவே முன்வந்து நாட்டைப் பாதுகாப்பதன் மூலம் எந்த விதமான சவாலையும் சமாளிக்கக் கூடிய ஆயத்த நிலையில், இந்தியக் கடற்படை இருப்பது குறித்து, அவர் நம்பிக்கை தெரிவித்தார்.
கோவிட்-19 பெருந்தொற்று காரணமாக ஏற்பட்டுள்ள எதிர்பாராத சவால்கள் குறித்துப் பேசிய அமைச்சர், இதுவரை இல்லாத அளவிற்கு அயல்நாடுகளிலிருந்து, தாய்நாட்டிற்கு மக்களைத் திருப்பி அழைத்து வந்த மிகப்பெரிய சேவைக்காக இந்திய கடற்படைக்குப் பாராட்டு தெரிவித்தார். சமுத்திர சேது இயக்கம் தேசிய நலனுக்கு பெரும் பங்காற்றியது. கடல் சூழல் மிக சிரமமானதாக இருந்த போதிலும், கரோனா வைரஸ் என்ற காணமுடியாத எதிரியின் உருவில் ஏற்பட்ட சவால்களை சமாளித்து, இந்துமாக்கடல் மண்டலத்தில் உள்ள அண்டை நாடுகளில் இருந்து சுமார் 4000 மக்களை தாயகத்திற்கு அழைத்து வந்ததற்கு, இந்தியக் கடற்படை காரணமாக இருந்தது. சாகர் இயக்கத்தின் கீழ் தென்மேற்கு இந்துமாக்கடல் மண்டலத்தில் உள்ள நாடுகளுக்கு  மருத்துவ உதவி வழங்கப்பட்டது. கோவிட் தொடர்பான பணிகளைத் திறம்பட நிர்வகிப்பதற்கு, சிவில் நிர்வாகத்திற்கு உதவுவதற்காக தனிமைப்படுத்தப்படும் வசதிகளை உருவாக்கித் தந்தமைக்காக அனைத்து கடற்படைத் தளபதிகளும் மேற்கொண்ட முயற்சிகள் அனைத்தையும் அமைச்சர் பாராட்டினார். இந்த மண்டலத்தில் உள்ள அனைவருக்கும் பாதுகாப்பும், வளர்ச்சியும்  என்ற பிரதமரின் தொலைநோக்குப் பார்வையினால் எழுச்சி பெற்ற இந்தியக் கடற்படை, கடல்வழி நலன்கள் காப்பதற்காக கடற்படை கப்பல்களையும்,விமானங்களையும் முக்கியமான இடங்களில் நிறுத்தி வைத்துள்ளன. இதற்காக இயக்க அடிப்படையில் இவை இயங்குகின்றன என்று திரு.ராஜ்நாத் சிங் கூறினார் இயக்க அடிப்படையிலான தகுந்த இடங்களில், கப்பல்களையும் விமானங்களையும் நிறுத்துதல் என்பது ஜூன் 2017 முதல் தொடங்கப்பட்டது. இதனால் கடல்வழிப்பாதுகாப்பு, விழிப்புணர்வு , ஏற்படுத்தப்பட்டது. இந்துமாக்கடல் மண்டலப் பகுதிகளில் உள்ள நாடுகளுக்கு, மனிதாபிமான உதவி, பேரிடர் நிவாரணம்  வழங்குவதை விரைவுபடுத்த முடிந்தது. சர்வதேசக் கடல் வழி சமுதாயத்திற்கும், பாதுகாப்பு அளிக்க முடிந்தது. இராணுவப் படையில் மேற்கொள்ளப்பட்டு வரும் துரிதமான மாற்றங்கள் குறித்துப் பேசிய பாதுகாப்புத் துறை அமைச்சர் சி டி எஸ் பதவியை உருவாக்கியதன் அவசியம் குறித்தும், இராணுவ விவகாரங்கள் துறை ஏற்படுத்தப்பட்டதன் அவசியம் குறித்தும், முப்படைகளுக்கும் இடையே ஒருங்கிணைப்பைக் கொண்டுவர இவை முக்கிய மைல் கற்களாக அமைந்தன என்றும், குறிப்பாக பயிற்சி, தளவாடங்கள் வாங்குதல், பணியாட்கள், இயக்க செயல்பாடுகளில் இணைந்த செயல்பாட்டைக் கொண்டுவருதல் ஆகியவற்றுக்கு இவை உதவும் என்றும் அமைச்சர் கூறினார்.
(Visitor Counter : 177
பாதுகாப்பு அமைச்சகம்
பாதுகாப்புக் கணக்குத் துறையின் 275வது ஆண்டு தினத்தின் போது முக்கிய டிஜிட்டல் முயற்சிகளை அறிமுகப்படுத்தினார் பாதுகாப்புத் துறை அமைச்சர்
புது தில்லியில் பாதுகாப்புக் கணக்குத் துறையின் 275வது ஆண்டு தினக் கொண்டாட்டத்தின் போது பல டிஜிட்டல் முன்முயற்சிகளைத் தொடங்கினார். இந்த முயற்சிகளில் சிஸ்டம் ஃபார் பென்ஷன் அட்மினிஸ்ட்ரேஷன்  மொபைல் செயலி; அக்னிவீரர்களுக்கான சம்பள முறை; டிஃபென்ஸ் டிராவல் சிஸ்டத்தில் சர்வதேச விமான டிக்கெட் முன்பதிவு தொகுதி; பாதுகாப்பு கணக்கு ரசீதுகள் மற்றும் கட்டண முறை, பாதுகாப்பு சிவில் ஊதிய அமைப்பு கணக்குகள், மனித வள மேலாண்மை ஆகியவை அடங்கும். பாதுகாப்புத்துறை அமைச்சர், தமது உரையில், அரசாங்கத்தின் ‘டிஜிட்டல் இந்தியா’ பார்வையை முன்னெடுத்துச் செல்வதற்காக டிஏடியைப் பாராட்டினார். புதிய முயற்சிகள் துறையின் செயல்பாட்டில் வெளிப்படைத்தன்மையையும் செயல்திறனையும் அதிகரிக்கும் என்று அவர் கூறினார்.
இந்நிகழ்ச்சியில், திரு ராஜ்நாத் சிங், ஸ்பார்ஷின் வளர்ச்சி, சோதனை மற்றும் செயல்படுத்தல் ஆகிய முக்கிய துறை திட்டங்களை செயல்படுத்துவதில் முன்மாதிரியான முன்முயற்சியை வெளிப்படுத்தியதற்காக மூன்று அணிகளுக்கு 2022 ஆம் ஆண்டுக்கான விருதுகளை வழங்கினார்.
ஸ்பார்ஷ் மொபைல் ஆப்;இந்த செயலியானது ஓய்வூதியம் பெறுவோர் அணுகலை உறுதி செய்வதுடன், அவர்களின் மொபைல்கள் மூலம் ஸ்பார்ஷ் போர்ட்டலின் முக்கிய செயல்பாடுகளை சென்றடையும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://www.pib.gov.in/PressReleasePage.aspx?PRID=1864083
சுகாதாரம் மற்றும் குடும்ப நலத்துறை அமைச்சகம்
ஜி20 உலக உணவு பாதுகாப்பு ஒழுங்குமுறையாளர்கள் மாநாடு புதுதில்லியில் ஜூலை 20, 21-ல் நடைபெறுகிறது; முதன் முறையாக இந்தியாவில் நடைபெறவுள்ளது
உலக உணவு பாதுகாப்பு ஒழுங்குமுறையாளர்கள் மாநாடு புதுதில்லியில் ஜூலை 20, 21-ல் நடைபெறுகிறது. ஜி20ன் ஒரு பகுதியாக இது முதன் முறையாக இந்தியாவில் நடைபெறவுள்ளது. இம்மாநாட்டிற்கு மத்திய சுகாதாரம் மற்றும் குடும்பநலத்துறை அமைச்சகத்தின் இந்திய உணவு பாதுகாப்பு மற்றும் தர ஆணையம் ஏற்பாடு செய்த்துள்ளது.
இம்மாநாட்டிற்கான சின்னம் மற்றும் தகவல் புத்தகத்தை மத்திய சுகாதாரம் மற்றும் குடும்பநலத்துறை இணையமைச்சர் பேராசிரியர் எஸ்பி சிங் பாகல் முன்னிலையில் மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா இன்று வெளியிட்டார். இத்தாலி தலைநகர் ரோம் நகருக்கு வெளியே முதன் முறையாக இம்மாநாடு ஏற்பாடு செய்யப்பட்டுள்ளது. உணவு பாதுகாப்பில் அதிக கவனம் செலுத்த வேண்டிய முக்கிய அம்சங்களில் உலக உணவு பாதுகாப்பு ஒழுங்குமுறை மாநாடு கவனம் செலுத்தும். 40 நாடுகளுக்கு மேற்பட்ட உணவு பாதுகாப்பு ஒழுங்குமுறையாளர்கள் ஒருங்கிணைந்து செயல்படுவதற்கான தளமாக இம்மாநாடு நடைபெறும். 30 சர்வதேச அமைப்புகள் மற்றும் 25 சர்வதேச ஆராய்ச்சி மையங்கள்/ பல்கலைக்கழகங்களின் பிரதிநிதிகள் இதில் பங்கேற்றுள்ளனர்.
பெண்கள் மற்றும் குழந்தை நலன் அமைச்சகம்
பெண்களுக்கு எதிரான சைபர் குற்றங்கள் குறித்து விசாரணை: மத்திய அமைச்சர் தகவல்
பெண்களுக்கு எதிரான சைபர் குற்றங்கள் குறித்து இந்திய தண்டனை சட்டம், தகவல் தொழில்நுட்ப சட்டம் மற்றும் இதர சட்ட பிரிவின் கீழ் சட்ட அமலாக்க அமைப்புகள் விசாரணை நடத்தி வருவதாக மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி தெரிவித்துள்ளார்.
மாநிலங்களவையில் இன்று அவர் எழுத்துபூர்வமாக தாக்கல் செய்த பதிலில் கூறியதாவது:
சமூக இணையதளங்களை தவறாக பயன்படுத்தி பெண்களுக்கு எதிராக சைபர் குற்றங்கள் நடைபெறுவது அரசின் கவனத்துக்கு வந்துள்ளது. இணையதளத்தின் அதிவேக வளர்ச்சியால், யாரும் எங்கிருந்தும் தனது அடையாளத்தை வெளிப்படுத்தாமல் எந்த தகவலையும் அனுப்பவோ அல்லது வெளியிடவோ முடிகிறது. இதுபோன்ற சைபர் குற்றங்கள் குறித்து சட்ட அமலாக்க அமைப்புகள் விசாரித்து வருகின்றன.
---
(Visitor Counter : 311
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
விடுதலையின் அம்ரித் மகோத்ஸவம்: தூய்மை கணக்கெடுப்பு 2022 தொடக்கம்
நகர்ப்புற தூய்மை இந்தியா திட்டம் மேற்கொள்ளும் உலகின் மிகப் பெரிய நகர்ப்புற தூய்மை கணக்கெடுப்பு பணியை மத்திய வீட்டு வசதி மற்றும் நகர்ப்புற விவகாரத்துறை அமைச்சர் திரு ஹர்தீப் சிங் பூரி புதுதில்லியில் இன்று தொடங்கி வைத்தார்.
‘மக்கள் முதலில்’ என்ற மையக் கருத்துடன் இந்த தூய்மை கணக்கெடுப்பு திட்டம் உருவாக்கப்பட்டுள்ளது. முன்கள துப்புரவு பணியாளர்களின் ஒட்டு மொத்த நலனுக்கு, நகரங்கள் மேற்கொள்ளும் நடவடிக்கைகளை பதிவு செய்யும் வகையில் தூய்மை கணக்கெடுப்பு 2022 திட்டம் மேற்கொள்ளப்படுகிறது.
விடுதலையின் அம்ரித் மகோத்ஸவ உணர்வுடன், நடத்தப்படும் இந்த கணக்கெடுப்பு, மூத்த குடிமக்கள் மற்றும் இளைஞர்களின் குரலுக்கு முன்னுரிமை அளித்து, இந்தியாவின் நகர்ப்புறங்களில் தூய்மையை நிலைநாட்ட, அவர்களின் பங்களிப்பை வலுப்படுத்தும்.
இந்நிகழ்ச்சியில் பேசிய, மத்திய அமைச்சர் திரு ஹர்தீப் சிங் பூரி, ‘‘தூய்மை இந்தியா திட்டம், நாட்டின் முக்கியமான, மாற்றத்தை ஏற்படுத்தும் திட்டம். அனைத்து தரப்பினரின் பங்களிப்பால் இத்திட்டம் வெற்றி பெற்றது. மகாத்மா காந்தியின் தொலைநோக்கை நனவாக்குவதில், மாண்புமிகு பிரதமர் வினையூக்கியாக இருந்தார். தூய்மை இந்தியா திட்டத்தை முன்னின்று நடத்தி அதை மக்கள் இயக்கமாக மாற்றினார் என்றார்.
மத்திய வீட்டு வசதி மற்றும் நகர்ப்புற விவகாரத்துறை இணையமைச்சர் திரு கவுசல் கிஷோர் பேசுகையில், ‘‘ தூய்மை இந்தியா திட்டத்துக்கு மக்கள் ஆதரவு கிடைத்தது. மக்களிடையே விழிப்புணர்வு ஏற்பட்டது. தூய்மை இந்தியா திட்டத்தால் ஏற்பட்ட தூய்மை, நாடு கொரோனா தொற்றை வெற்றிகரமாக எதிர்கொள்ள உதவியது. தூய்மை பணியாளர்கள், கொரோனா முன்களப் பணியாளர்களாக செயல்பட்டனர். அவர்கள் நலனில் அரசும் அக்கறை செலுத்தியது. தூய்மை இந்தியா திட்டத்தின் அனைத்து நடவடிக்கைகளிலும், மக்கள் முழு மனதுடன் பங்கேற்று தங்கள் கடமையை உண்மையாக செய்ய வேண்டும்’’ என்றார்.
இன்று வெளியிடப்பட்ட அனைத்து ஆவணங்களும், www.swachhbharaturban.gov.in என்ற இணையளத்தில் உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758560
எரிசக்தி அமைச்சகம்
அனல் மின் நிலையங்களில் உயிரி எரிசக்தியின் பயன்பாடு குறித்த தேசிய இயக்கத்தை உருவாக்க எரிசக்தி அமைச்சகம் முடிவு
சருகுகளை எரிப்பதால் காற்று மாசு பிரச்சனை மற்றும் அனல் மின் உற்பத்தியின் கரியமில தடத்தைக் குறைப்பது ஆகிய பிரச்சினைகளை எதிர்கொள்வதற்காக நிலக்கரியை அடிப்படையாகக் கொண்ட அனல் மின் நிலையங்களில் உயிரி எரிசக்தியின் பயன்பாடு குறித்த தேசிய இயக்கத்தை நிறுவ எரிசக்தி அமைச்சகம் முடிவு செய்துள்ளது. நாட்டில் எரிசக்தியில் மாற்றம் ஏற்படவும், தூய்மையான எரிசக்தி ஆதாரங்களை நோக்கிய நமது இலக்குகளை வலுப்படுத்தவும் இந்த முயற்சி உதவிகரமாக இருக்கும்.
அனல் மின் நிலையங்களில் உயிரி எரிசக்தியின் பயன்பாடு குறித்த தேசிய இயக்கத்தின் முக்கிய நோக்கங்கள் பின்வருமாறு:
1. அனல்மின் நிலையங்களிலிருந்து கரிக் காற்று உற்பத்தியின் பங்கை அதிகரிப்பதற்காக 5 சதவீதமாக உள்ள தற்போதைய இணை எரியூட்டலின் அளவை உயர்த்துவது.
2. உயிரி குருணைகளில், மணற் சத்து, காரத்தன்மையின் அதிக அளவை எதிர்கொள்வதற்காக கொதிகலன் வடிவமைப்பில் ஆராய்ச்சி மற்றும் மேம்பாட்டு நடவடிக்கைகளை மேற்கொள்வது.
3. உயிரி குருணைகள் மற்றும் வேளாண் கழிவுகளின் விநியோக சங்கிலியில் ஏற்படும் இடர்பாடுகளைக் களையவும், மின் நிலையங்கள் வரை அதனை எடுத்துச் செல்லவும் வசதிகளை ஏற்படுத்துவது.
4. உயிரி இணை எரியூட்டலில் ஒழுங்குமுறை பிரச்சினைகளை ஆலோசிப்பது.
தேசிய இயக்கத்தை செயல்படுத்துவதற்கான முறைமைகளும், கட்டமைப்புகளும் இறுதிசெய்யப்பட்டு வருகின்றன.
எரிசக்திச் செயலாளர் தலைமையில், பெட்ரோலியம் மற்றும் இயற்கை எரிவாயு அமைச்சகம், புதிய மற்றும் புதுப்பிக்கத்தக்க எரிசக்தி அமைச்சகம் போன்றவற்றின் உறுப்பினர்கள் உள்ளிட்ட பங்குதாரர்கள் அடங்கிய ஓர் வழிகாட்டுக் குழுவை அமைக்கத் திட்டமிடப்பட்டுள்ளது.
இந்த தேசிய இயக்கம் குறைந்தபட்சம் 5 ஆண்டுகள் செயலாற்றும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721473
------
(Visitor Counter : 219
பாதுகாப்பு அமைச்சகம்
நரேலா தனிமைப்படுத்தல் மையத்துக்கு ராணுவ ஆதரவு நீட்டிப்பு
டெல்லியில் உள்ள நரேலா தனிமைப்படுத்தல் மையம், டெல்லி பகுதியில் கோவிட்-19 பாதிப்பு உள்ளதாக சந்தேகிக்கப்படும் நபர்களைப் பராமரிக்கும் நாட்டிலேயே மிகப் பெரிய மையமாக, உள்ளது. மார்ச் 2020 மத்தியில் இந்த மையத்தை டெல்லி அரசாங்கம் உருவாக்கியது. ஆரம்பத்தில் வெளிநாடுகளில் இருந்து வந்த 250 வெளிநாட்டினர் அங்கு தங்கவைக்கப்பட்டனர். பிறகு நிஜாமுதீன் மார்கஜ் பகுதியில் இருந்து கூடுதலாக சுமார் 1000 பேர் அழைத்து வரப்பட்டனர்.
2020 ஏப்ரல் 1 ஆம் தேதியில் இருந்து நரேலா தனிமைப்படுத்தல் மையத்தில் சிவில் நிர்வாகத்துடன் ராணுவ டாக்டர்கள் மற்றும் செவிலியர் அலுவலர்களின் குழுவும் இணைந்து சேவையாற்றி வருகிறது. 2020 ஏப்ரல் 16 ஆம் தேதியில் இருந்து அந்த மையத்தை காலை 8 மணியில் இருந்து இரவு 8 மணி வரையில் கையாளும் பொறுப்பை ராணுவம் ஏற்றுக்கொண்டுள்ளது. எனவே டெல்லி அரசின் டாக்டர்களும், மருத்துவ அலுவலர்களும் இரவு நேரத்தில் மட்டும் அந்த மையத்தைப் பராமரிக்கும் பொறுப்பை ஏற்பார்கள். ஆறு மருத்துவ அதிகாரிகள், 18 துணை மருத்துவ அலுவலர்கள் உள்ளிட்ட 40 பேரைக் கொண்ட குழு அந்த வளாகத்திலேயே தங்கியிருக்க முன்வந்து சேவையை மேற்கொண்டுள்ளனர்.
(Visitor Counter : 199
தொழிலாளர் மற்றும் வேலைவாய்ப்பு அமைச்சகம்
மத்திய ஊழியர்கள் மற்றும் வேலைவாய்ப்பு  துறை இணை அமைச்சராக திரு சந்தோஷ் குமார் கங்வார் பதவியேற்பு
மத்திய ஊழியர்கள் மற்றும் வேலைவாய்ப்புத்  துறை இணை அமைச்சராக திரு சந்தோஷ் குமார் கங்வார் இன்று பதவியேற்றார். பத்திரிக்கையாளர்கள் சந்திப்பில் பேசிய திரு. கங்வார், தேசத்தின் தேவைக்கேற்ப நாம் செயல்படுவோம். கொள்கை தொடர்பான விஷயங்களில் அனைத்து பங்குதார்களின் கருத்துகளை கேட்டு அறிவோம் என்றார்.
திரு. கங்வார் 1989 முதல் இப்பொழுது வரை  பரேய்லி தொகுதியில் இருந்து ஏழாவது முறையாக தேர்ந்தெடுக்கப்பட்டார். நிதி, பெட்ரோலியம் மற்றும் இயற்கை எரிவாயு, நாடாளுமன்ற விவகாரங்கள், அறிவியல் மற்றும் தொழில்நுட்பம், ஊழியர்கள் மற்றும் வேலைவாய்ப்பு, கனரக தொழிற்சாலைகள் மற்றும் பொது நிறுவனங்கள், ஜவுளி, நீர் ஆதாரங்கள், நதிகள் மேம்பாடு மற்றும் கங்கை நதி தூய்மைப்படுத்துதல் ஆகிய துறைகளில் மிகுந்த அனுபவம் கொண்டவர். இவர் பல்வேறு நாடாளுமன்ற குழுக்களின் உறுப்பினராக பணிபுரிந்துள்ளார்.
பரேய்லியில் 1948-ஆம் ஆண்டு நவம்பர் முதல் தேதி திரு. கங்வார் பிறந்தார். ஆக்ரா பல்கலைக்கழகத்தில் பட்டப்படிப்பை  முடித்த அவர் ரோஹில்காண்ட் பல்கலைக்கழகத்தில் சட்டப்படிப்பை  முடித்தார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 196.86 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 196.86 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.32 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848571
பாதுகாப்பு அமைச்சகம்
அமெரிக்க கடற்படை தலைவர் அட்மிரல் மைக்கேல் கில்டே மும்பையில் உள்ள இந்திய கடற்படை மேற்கு தலைமையகத்திற்கு வருகை
அமெரிக்க கடற்படை செயல்பாடுகளின் தலைவர் அட்மிரல் மைக்கேல் கில்டே மும்பையில் உள்ள இந்திய கடற்படையின் மேற்கு பகுதி தலைமையகத்திற்கு 2021 அக்டோபர் 15 அன்று வருகை புரிந்தார். திருமதி லிண்டா கில்டே மற்றும் அமெரிக்க உயர் அதிகாரிகள் அவருடன் உடன் வந்தனர்.
இந்திய கடற்படையின் மேற்கு பகுதி தலைமையகத்தின் தளபதி வைஸ் அட்மிரல் ஆர் ஹரி குமார் மற்றும் இதர அலுவலர்களுடன் அட்மிரல் மைக்கேல் கில்டே உரையாடினார்.
இரு நாடுகள் மற்றும் அவற்றின் கடற்படைகளுக்கு இடையே வளர்ந்து வரும் ஒத்துழைப்பை வலுப்படுத்துதல், கடல் புறத்தில் எழும் சவால்களைச் சமாளித்தல் மற்றும் இந்தியப் பெருங்கடல் பிராந்தியத்தில் கடல்சார் பாதுகாப்பை உறுதி செய்வதற்கான ஒத்துழைப்பு மற்றும் இயங்குதிறனை மேம்படுத்துதல் உள்ளிட்டவை குறித்து விவாதிக்கப்பட்டது.
பிராந்திய பாதுகாப்பு இயக்கவியல் மற்றும் மேற்கு கடற்படை தளத்தின் செயல்பாடுகள் பற்றி அட்மிரல் மைக்கேல் கில்டேவுக்கு விரிவாக விளக்கப்பட்டது. குறிப்பாக, மனிதாபிமான உதவி மற்றும் பேரிடர் நிவாரணத்தை நட்பு நாடுகளுக்கு வழங்குதல், கொள்ளையருக்கு எதிரான நடவடிக்கைகள், கடல் பாதுகாப்பை மேம்படுத்துதல் மற்றும் வெளிநாட்டு ஒத்துழைப்பை, குறிப்பாக இந்திய-அமெரிக்க கூட்டுறவை, வலுப்படுத்துதல் உள்ளிட்டவை குறித்து அவருக்கு எடுத்துரைக்கப்பட்டது.
நாட்டில் ஆக்சிஜன் தேவையை எதிர்கொள்ளவும், கொவிட்-19-க்கு எதிரான அதன் போரை வலுப்படுத்தவும் ஆபரேஷன் சமுத்திர சேது II மூலம் இந்திய கடற்படை கப்பல்கள் ஆற்றிய முக்கியப் பங்கு குறித்து விளக்கப்பட்டது.
தெற்கு கடற்படை தளம் மற்றும் இந்திய கடற்படையின் பல்வேறு பயிற்சி அமைப்புகளின் அதிகாரிகளிடம் ‘போரின் எதிர்காலம்’ குறித்து காணொலி மூலம் அட்மிரல் கில்டே உரையாற்றினார். மசாகன் டாக் லிமிடெட்டையும் அவர் பார்வையிட்டார்.
இந்திய கடற்படையின் மேற்கு பகுதி தலைமையகத்தை பார்வையிட்ட திருமதி லிண்டா கில்டே, இந்திய கடற்படையின் பெண் அதிகாரிகளுடன் உரையாடினார்.
அமெரிக்க கடற்படை செயல்பாடுகளின் தலைவரின் வருகை இந்தியாவுக்கும் அமெரிக்காவுக்கும் இடையேயான தொடர்ச்சியான உரையாடல்களில் ஒரு முக்கியமான நிகழ்வாகும். இரு நாடுகளுக்கு இடையேயான விரிவான உலகளாவிய கூட்டை மேலும் வலுப்படுத்தும் வகையில் இது அமைந்திருந்தது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764337
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு சுமார் 195.08 கோடி கொவிட் தடுப்பூசி டோஸ்கள் விநியோகம்
மாநிலங்களுக்கும், யூனியன் பிரதேசங்களுக்கும் இதுவரை, 195.08 கோடிக்கும் மேற்பட்ட  கொவிட் தடுப்பூசி டோஸ்கள், மத்திய அரசு மூலம் இலவசமாகவும், மாநிலங்களின் நேரடி கொள்முதல் மூலமாகவும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 7.09 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1846399
எஃகுத்துறை அமைச்சகம்
ஆர்ஐஎன்எல் நிறுவனத்துக்கு மதிப்புமிக்க “கிரீன்டெக் பாதுகாப்பு விருது 2023’’ பணியிடப் பாதுகாப்பை மேம்படுத்துவதற்கான சிறந்த பங்களிப்பிற்காக வழங்கப்பட்டது
ராஷ்ட்ரிய இஸ்பட் நிகாம் நிறுவனம் ஆர்ஐஎன்எல் ,2022-23 ஆம் ஆண்டில் பணியிடப் பாதுகாப்பை மேம்படுத்துவதற்கான சிறந்த பங்களிப்பிற்காக பாதுகாப்புச் சிறப்புப் பிரிவின் கீழ் மதிப்புமிக்க வழங்கிய கிரீன்டெக் பாதுகாப்பு விருதைப் பெற்றுள்ளது.
மதிப்புமிக்க கிரீன்டெக் பாதுகாப்பு விருது 2023 விருதை, 21வது வருடாந்திர கிரீன்டெக் விருது வழங்கும் விழாவில், அஸ்ஸாமின் முன்னாள் ஆளுநர் திரு ஜகதீஷ் முகியிடமிருந்து, ஆர்ஐஎன்எல் சார்பாக, இயக்குநர் திரு ஏ கே பாக்சி பெற்றார்.
21வது கிரீன்டெக் பாதுகாப்பு விருது 2023, க்ரீன்டெக் அறக்கட்டளையால் ஏற்பாடு செய்யப்பட்டு, தீ, பாதுகாப்பு, சுகாதாரம் மற்றும் பாதுகாப்பு மேலாண்மை ஆகியவற்றில் சிறந்து விளங்குவதன் மூலம் வணிக எதிர்காலத்தை வரையறுக்கும் பொறுப்பை ஏற்கும் சிறந்த நிறுவனங்களை அங்கீகரித்து கௌரவிக்கிறது.